Капетынгі

Капетынгі () — дынастыя французскіх каралёў, што паходзіла з дому Раберцінаў, прадстаўнікі якой кіравалі з 987 па 1328 г., а па бакавых лініях да 1848 года. У гісторыі французскай дзяржавы - трэцяя па ліку дынастыя пасля Меравінгаў і Каралінгаў. Першым каралём дынастыі быў парыжскі граф Гуга Капет, якога каралеўскія васалы абралі каралём пасля смерці бяздзетнага Людовіка V. Абата Гуга празвалі Капетам з-за таго, што ён насіў мантыю свецкага святара, якая называлася «Капа». Менавіта Гуга Капет і даў імя самай вялікай каралеўскай дынастыі Францыі, нашчадкі якой кіравалі краінай на працягу многіх стагоддзяў.

Апошнім прадстаўніком прамой галіны Капетынгаў на французскай троне стаў Карл IV. Затым да ўлады прыйшла дынастыя Валуа, якая з'яўляецца малодшай галіной сямейства Капетынгаў. А пасля спынення Ангулемскай лініі дынастыі Валуа, да ўлады прыйшла іншая галіна Капетынгскага дому - Бурбонаў.

Да Капетынгаў таксама належалі Брэтонскі герцагскі дом Дро, дваранскі род Куртэнэ (які даў некалькіх кіраўнікоў Лацінскай імперыі) і большасць каралёў Партугаліі, у тым ліку сённяшнюю Браганскую дынастыю са шматлікімі бакавымі галінамі.

Катэгорыя:Дынастыі Францыі